Allus deg umedya-agi, yettusemres deg yimyagen, tinzaɣ, irbiben, amedya (yuɣal,yaxi,icebḥen)atg. Allus-agi, d aḥric i yettaken afus i yiferdisen n tmellaɣt iwakken ad d-banen. Ameskar, yewwi-d awal γef ṣṣenf-nni n yimdanen i yettawi ṭṭmeɛ, dayen i as-yeḍran i uwadem Ɛlilu imi i t-yewwi ṭṭmeɛ ad yuɣal d amɛellem dɣa ffɣent-as tirga mxalfa. Yuɣal d axemmas.Aya-agi, yewwi-t-id S.CHABI s tin n teḍsa akken ur ijerreḥ ara iḥulfan n yimdanen, acku ineggura-agi, yessefk fell-asen ad gzun tamsirt i d-yusan deffir n teḍsa-nni.